Krajská prokuratúra Košice 
Mojmírova 5, 041 62 Košice 1

Sp. zn. : 1 Kv 50/15/8800	Košice, 11.6.2015
EEČ : 2-62-9-2015

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátor Krajskej prokuratúry Košice
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
v mesiacoch júl až august 2003 od obvineného XXXXX objednal najmenej 610 kartónov nelegálne dovezených spotrebných balení cigariet označených ukrajinskou kontrolnou známkou, čím Colnému riaditeľstvu SR zastúpenému Colným úradom Košice so sídlom Jiskrova 5, Košice, spôsobil škodu vo výške 304.515,- Sk (10.108,04,- €),

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Uznesením vyšetrovateľa Prezídia policajného zboru, úradu boja proti organizovanej kriminalite, odboru Východ, oddelenia vyšetrovania sp. zn. XXXXX z 03.04.2006 bolo vznesené obvinenie XXXXX pre trestný čin porušovania predpisov o štátnych technických opatreniach na označenie tovaru spáchaného formou spolupáchateľstva organizovanou skupinou podľa § 9 ods. 2, § 148c ods. 1, ods. 2 písm. a) Trestného zákona (účinného v čase spáchania činu) a pre trestný čin porušovania predpisov o obehu tovaru v styku s cudzinou spáchaného formou spolupáchateľstva organizovanou skupinou podľa § 9 ods. 2, § 124 ods. 1, ods. 3 Trestného zákona (účinného v čase spáchania činu) na tom skutkovom základe ako je popísaný vo výrokovej časti tohto uznesenia. 

	Obvinený bol 05.09.2007 upovedomený o zmene právnej kvalifikácie jeho konania na trestný čin porušovania predpisov o štátnych technických opatreniach na označenie tovaru spáchaného formou spolupáchateľstva podľa § 9 ods. 2, § 148c ods. 1, ods. 2 písm. a) Trestného zákona (účinného v čase spáchania činu).

	Dňa 28.11.2007 bolo trestné stíhanie obvineného XXXXX uznesením vyšetrovateľa podľa § 228 ods. 2 písm. a) Trestného poriadku prerušené pre neprítomnosť obvineného XXXXX XXXXX

	V trestnom stíhaní obvineného bolo pokračované uznesením vyšetrovateľa z 25.03.2008. 

	Dňa 23.12.2008 bolo trestné stíhanie obvineného opakovane prerušené podľa § 228 ods. 2 písm. a) Trestného poriadku.

	Uznesením vyšetrovateľa Prezídia policajného zboru, národnej kriminálnej agentúry, národnej protizločineckej jednotky, expozitúry Východ v Košiciach sp. zn. PPZ-240/NKA-PZ-VY-2013 z 19.05.2015 bolo podľa § 228 ods. 5 Trestného poriadku pokračované v trestnom stíhaní obvineného.

Vykonaným vyšetrovaním bolo zistené, že skutok tak ako je popísaný vo výrokovej časti tohto uznesenia sa stal a že ho spáchal obvinený.

V priebehu prípravného konania však bolo zároveň dodatočne zistené, že obvinený XXXXX 27.09.2011 zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprístupné podľa § 9.

	V zmysle § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

S poukazom na uvedené bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho doručenia na Krajskú prokuratúru Košice, o ktorej rozhodne Generálna prokuratúra SR. Sťažnosť má odkladný účinok.

JUDr. Branislav Reday
prokurátor